Rikunarita-ORG/Wikinium huggingface dataset:
# ფეხსაცმლის ბრახუნის ინციდენტი

ხრუშჩოვის ფეხსაცმლის ინციდენტი
**ფეხსაცმლის ბრახუნის ინციდენტი** — მოხდა 1960 წლის 12 აგვისტოს გაეროს გენერალური ასამბლეის 902-ე პლენარულ სხდომაზე, როდესაც გაბრაზებულმა საბჭოთა კავშირის ლიდერმა ნიკიტა ხრუშჩოვმა თავისი ფეხსაცმელი მისი დელეგატის მაგიდაზე დააბრახუნა.

ინციდენტის შესახებ არსებობს რამდენიმე სხვადასხვა ვერსია. ხრუშჩოვის შვილთაშვილი ნინა ხრუშჩევა წერს, რომ წლების სიჩუმის შემდეგ მისმა ოჯახმა ახსნა: სხდომის დროს ხრუშჩოვმა გაიხადა ფეხსაცმელი, რომელიც მას უჭერდა. როდესაც მან გაბრაზებულმა მაგიდაზე ხელების ბრახუნი დაიწყო, საათი იატაკზე დაუვარდა. როდესაც იგი საათს იატაკიდან იღებდა ფეხსაცმელი მოხვდა თვალში.

## რესურსები ინტერნეტში

* ფოტო: ხრუშჩოვი აბრახუნებს ფეხსაცმელს დაარქივებული 2008-10-30 საიტზე Wayback Machine. , არქივი *კომსომოლსკაია პრავდაში*
# 604

|  |  |
| --- | --- |
| **ათასწლეული:**  | ძვ. წ. I · **I** · II |
| **საუკუნე:**  | VI · **VII** · VIII |
| **წლები:** | 601 · 602 · 603  **604** 605 · 606 · 607 |

**604 წელი სხვა კალენდრებში**| გრიგორიანული კალენდარი | 604 *DCIV* |
| იულიანური კალენდარი | 603—604 (4 იანვარიდან) |
| იულიანური კალენდარი ბიზანტიურ ერასთან | 6112—6113 (4 სექტემბერიდან) |
| ებრაული კალენდარი  | 4364—4365  |
| ისლამური კალენდარი | 18 BH — 17 BH |
| ძველქართული კალენდარი | (21 მარტიდან) |
| - *სამყაროს შექმნიდან* | 6207—6208 |
| - *ქრისტეს შობიდან* | 604 (*ქდ*) |
| - *ქორონიკონით* | *XI* მოქცევა და 356 (*ტნვ*) წელი |
| ძველსომხური კალენდარი | 3096—3097 (11 აგვისტოდან) |
| სომხური საეკლესიო კალენდარი | 53 *ԹՎ* *ԾԳ*
 |
| ეთიოპური კალენდარი | 596—597 |
| რომის დაარსებიდან | 1356—1357 (24 აპრილიდან) |
| ძველინდური კალენდარი |  |
| - *ვიქრამ-სამვატი* | 660—661 |
| - *შაკა სამვატი* | 526—527 |
| - *კალი-იუგა* | 3705—3706 |
| ირანული კალენდარი | 18 BP — 17 BP |
| ბუდისტური კალენდარი | 1147 |
| იაპონური წელთაღრიცხვა |  |
| ჩინური კალენდარი | 3300—3301 癸亥 — 甲子 შავი ღორი — მწვანე ვირთხა |

ვიკისაწყობში არის გვერდი თემაზე:
604604 (ექვსას ოთხი) წელი** — იულიუსის კალენდრის ნაკიანი წელიწადი, რომლის პირველი დღეა ოთხშაბათი. ეს წელი არის VII საუკუნის 1-ლი დეკადის მე-4 წელი.

## მოვლენები

* იაპონიაში უფლისწულმა სიოტოკუმ გამოსცა ჩვიდმეტმუხლიანი კონსტიტუცია.

## დაიბადნენ

### იანვარი

### თებერვალი

### მარტი

### აპრილი

### მაისი

### ივნისი

### ივლისი

### აგვისტო

### სექტემბერი

### ოქტომბერი

### ნოემბერი

### დეკემბერი

### თარიღი უცნობია

## გარდაიცვალნენ

### იანვარი

### თებერვალი

### მარტი

* 12 მარტი : გრიგოლ I — რომის პაპი (დ. 540)

### აპრილი

### მაისი

### ივნისი

### ივლისი

### აგვისტო

* 13 აგვისტო : იან ძიანი — სუის დინასტიის დამაარსებელი (დ. 541)

### სექტემბერი

### ოქტომბერი

### ნოემბერი

### დეკემბერი

### თარიღი უცნობია

* დავით გარეჯელი — ერთ-ერთი ათცამეტი ასურელი მამათაგანი
# მონტანიზმი

**მონტანიზმი** — ადრეული ქრისტიანული რელიგიური მიმდინარეობა (170 წ.) ფრიგიაში. მის მამამთავრად მიჩნეულია მღვდელი მონტანი. მისი მიმდევრები მკაცრ ასკეტურ ცხოვრებას ქადაგებდნენ და ელოდებოდნენ ქრისტეს მხსნელ თანასწრებას, რის შედეგადაც ზეციური იერუსალემი უნდა დაშვებულიყო ფრიგიაში. მნიშვნელოვანია, რომ მონტანისტები თავს ღმრთისგან შთაგონებულებად მიიჩნევდნენ. ამის დეკლამაციას კი ახდენდნენ წინასწარმეტყველებების გადმოცემით, რასაც ექსტაზით აღწევდნენ. რელიგიური გაერთიანების მიმდევრებს შორის იყვნენ ცნობილი პიროვნებებიც: ტერტულიანე, წინასწარმეტყველი ქალები: პრისცილა და მაქსიმილა. საკმაოდ კარგად სტრუქტურიზებულმა რელიგიურმა მიმდინარეობამ მე-5 საუკუნემდე იარსება.

## სქოლიო

## გარე ბმულები

* "Montanism" . Encyclopædia Britannica. 18 (11th ed.). 1911.
* Jennings, Daniel R, *Ancient & Medieval References To Montanism*,  An extensive listing of references by 67 ancient and medieval writers to the Montanists.
* *Montanism*,  Extensive bibliography and on-line articles.
# ჯოაკინო როსინი

ჯოაკინო როსინი
**ჯოაკინო ანტონიო როსინი** (დ. 29 თებერვალი, 1792 — გ. 13 ნოემბერი, 1868) — იტალიელი კომპოზიტორი. მან დაწერა 39 ოპერა, ასევე საკრალური და კამერული მუსიკა. მისი მსოფლიოში განთქმული ოპერაა „სევილიელი დალაქი“ (Il barbiere di Sivigli).

## ბიოგრაფია

ჯოაკინო ანტონიო როსინი დაიბადა იტალიის ქალაქ პეზაროში, მუსიკალურ ოჯახში. მამამისი ჯუზეპე ვალტორნაზე უკრავდა, ხოლო დედამისი ანა — მომღერალი იყო. ჯოაკინო მუსიკალურ განათლებას ადრეული ასაკიდან იღებდა. 6 წლის — მამის ორკესტრში სამკუთხედზე უკრავდა. ნაპოლეონის მხარდაჭერის გამო, 1796 წელს ციხეში ჩასვეს, დედამისმა პატარა ჯოაკინო ბოლონიაში წაიყვანა.
შვიდი წლის ასაკში მან ბოლონიის ცნობილ კაპელმეისტერთან დაიწყო სწავლა და რვა წლის უკვე წამყვან პარტიებს ასრულებდა ბოლონიის საეკლესიო გუნდებში. ლიცეუმში მან ისწავლა კლავესინზე დაკვრა, დაეუფლა კომპოზიციას. როსინიმ, როგორც მომღერალმა, ისეთი პოპულარობა მოიხვეჭა, რომ მას იტალიის ყველაზე უფრო ცნობილი მომღერლის მომავალს უწინასწარმეტყველებდნენ.
ამასთან მან საოპერო სპექტაკლების დირიჟორობაც სცადა, 14 წლისამ კი პატარა კომიკური ოპერების შექმნით გაითქვა სახელი. პირველდაწყებითი სწავლა როსინიმ ბოლნიის საქალაქო სასწავლებელში, სადაც შევიდა 1807 წელს, ამავე დროს იგი მეცადინეობდა მუსიკის სხვადასხვა პედაგოგებთან. 14 წლის როსინი მუშაობას იწყებს ჯერ ორკესტრში მამასთან ერთად, ხოლო შემდეგ კი, როგორც მომღერალი და კონცერტმეისტერი.

1810 წელს როსინი შეუდგა საოპერო მოღვაწეობას და თავისი ერთტაქტიანი კომიკური ოპერებით იტალიაში დიდი პოპულარობა მოიპოვა.

ჯოაკინო როსინი, 1865.
როსინი გარდაიცვალა 1868 წელს პარიზში, მისი გარდაცვალების შემდეგ დარჩა ძალზე დიდი ქონება, რომლის ნაწილი მისი ანდერძის თანახმად გამოყოფილი იყო მშობლიურ ქალაქ პეზაროში კონსერვატორიის დაარსებისათვის. დაარსებული იყო აგრეთვე ყოველწლიური პრემია საუკეთესო ოპერისა და ლიბრეტოს შექმნისათვის.

სეზარო სოდეროს ორკესტრი, 1914 წელი

|  |
| --- |
| ვილჰელმ ტელი, უვერტურა |
| Duration: 4 minutes and 20 seconds.4:20 |
|  |

* *ვერ ხსნით ფაილს? იხ. მედია მაშველი.*

## რესურსები ინტერნეტში

* Gioachino Rossini biography დაარქივებული 2012-02-29 საიტზე Wayback Machine.
* Fondazione G. Rossini
* List and text of the songs on the website of the *German Rossini Society*
* Rossini Opera Festival
* Rossini in Wildbad დაარქივებული 2012-02-22 საიტზე Wayback Machine.  – Belcanto opera festival
* The Center for Italian Opera Studies დაარქივებული 2013-09-24 საიტზე Wayback Machine. : Rossini critical edition

კატეგორია:დაბადებული 29 თებერვალი
# პროზერპინა (ნახატი)

|  |
| --- |
| Proserpine  |
|  |
| ავტორი |
დანტე გაბრიელ როსეტი |
| წელი |
1874 |
| ტიპი | მითოლოგიური ფერწერა |
| სიმაღლე |
125,1 სმ |
| სიგანე |
61 სმ |
| ქალაქი |
ლონდონი |
| მუზეუმი |
ტეიტ ბრიტანეთი |

**პროზერპინა** (ასევე ცნობილი როგორც **პერსეფონე**) — ინგლისელი პრერაფაელისტი ფერმწერის, დანტე გაბრიელ როსეტის 1874 წლის ტილო, რომელიც, დღესდღეობით, ტეიტ ბრიტანეთშია განთავსებული. როსეტიმ მასზე მუშაობა ჯერ კიდევ 1871 წელს დაიწყო და ნახატის რვა ვერსია შექმნა, მათგან უკანასკნელი კი მხატვრის გარდაცვალებამდე ერთი წლით ადრე.

## ისტორია

საკუთარ ნახატში როსეტი რომაელი ღვთაების - პროზერპინა - ტიპურ პრერაფაელიტურ გამოსახულებას გვთავაზობს. მიუხედავად იმისა, რომ ნახატზე 1874 წელია მითითებული, როსეტიმ მისი სხვადასხვა ვარიაციის შექმნას დაახლოებით შვიდი წელი მოანდომა. ნახატზე, მისი მოდელის, ჯეინ მორისის მსგავსად, - გამორჩეული სილამაზის ქალია აღბეჭდილი, გამოკვეთილი სახის ნაკვთებით, გრთელი თითებითა და უნაკლოდ ფერმკრთალი სახის კანით, რომელსაც თან სქელი, ყორნისებურად შავი თმა ერთვის. ავტორმა ნაწარმოებზე მუშაობა სწორედ მაშინ დაასრულა, როცა მისი ფსიქიკური მდგომარეობა ყველაზე სავალალო მდგომარეობაში იმყოფებოდა.

რომაული მითოსის მიხედვით, პროზერპინა, რომელიც იუპიტერისა და ცერესის ქალიშვილი გახლდათ, მეგობრებთან ერთად მდელოზე ყვავილებს კრეფდა, რა დროსაც ქვესკნელის ღმერთმა პლუტონმა შენიშნა და ერთი ნახვით შეუყვარდა. პლუტონი მას ეტლით ქვესკნელისკენ წარუძღვა, მიუხედავად პროზერპინას ადონისისადმი სიყვარულისა. პლუტონი იძულებული გახდა გაეშვა ის, თუმცა პროზერპინას აიძულა, გაესინჯა ბროწეულის მარცვალი, რათა არ დაევიწყებინა სიკვდილის სამეუფო და, ადრე თუ გვიან, დაჰბრუნებოდა მას. იქიდან მოყოლებული, პროზერპინა წელიწადის ერთ ნახევარს მიწაზე, ხოლო მეორე ნახევარს ქვესკნელში ატარებდა.

ნახატზე (ტეიტის ვერსია) ზედა მარჯვენა კუთხეში გამოსახულია როსეტის მიერ იტალიურ ენაზე დაწერილი სონეტი, რომელშიც ფერმწერი საკუთარი სახელოვნებო მუზის, ჯეინ მორისის ქორწინებას სწორედ პროზერპინას ისტორიას ადარებს. იგივე სონეტის ინგლისურენოვანი ვერსია შეგვიძლია ნახატის ჩარჩოზე ვიხილოთ.

## იხილეთ აგრეთვე

* დანტე გაბრიელ როსეტი

## რესურსები ინტერნეტში

* Rossetti's *Proserpine* on the Victorian Web
* Longing and Connection in D.G. Rossetti's *Proserpine*
* *Proserpine and Jane Morris: Women Trapped in Unhappy Relationships*
* The Rossetti Archive
* Birmingham Museums and Art Gallery's Pre-Raphaelite Online Resource დაარქივებული 13 July 2009 საიტზე Wayback Machine.
* *Proserpine* at Tate Britain

## სქოლიო